Danureja II

Danureja II (?1772-1811 M) ya iku patih ing Kraton Ngayogyakarta (1799-1811). Sadurunge kapacak dadi patih, jenenge Tumenggung Mangkunegara lan putu saka Danureja I kang seda ing sasi Agustus 1799 M. Pamilihe Mangkunegara adhedhasar berjanjen antarane Hamengkubuwana II karo J.R. Baron van Reede tot de Parkeler, gubernur VOC ing sasi September 1799. Kanggo nyaketaké sesambungan, Danureja kadhaupaké karo salah siji  putra-putri Sultan Hamengkubuwana II. Wusanané, amarga tumindaké kang kurang becik, Danureja II diukum pati ing sajeroné kraton Ngayogyakarta ing tanggal 28 Oktober 1811 lan jisimé dikuburaké ing kuburan Banyusumurup. Ngenani cara paukuman, ana panemu kang nyebutake kanthi dijiret lan ana uga kang nyebutake nganggo tumbak.

Nalika jamané Hamengkubuwana IV, putri pembarep Danureja II dipundhut garwa dening sultan nalika tanggal 13 Mei 1816.

Rujukan